Legal Document

Category: 258

Text:
73. ΕΓΚΡΙΣΗ ΓΕΝΙΚΟΥ ΓΡ ΑΜΜΑΤΕΑ ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ Αριθ. 50635 της 12 Ιουν./1 Ιουλ. 1992 (ΦΕΚ Β΄ 419) ΄Εγκριση Κανονισμού «Περί αγοράς κατοικιών ή διαμερισμάτων υπέρ του ΟΕΚ». ΄Εχοντας υπόψη: 1.Τις διατάξεις του άρθρ. 6 του Ν.Δ. 2963/54 «περί ιδρύσεως Αυτονόμου Οργανισμού Εργατικής Κατοικίας». 2.Την αριθ. 94 από 9 Ιουλ. 1982 πράξη του Υπουργικού Συμβουλίου που κυρώθηκε με το Νόμ. 1332/83 (ΦΕΚ 30τ. Α΄/4.3.83). 3.Τις αριθ. 19706/1844 από 5 Ιουν. 1992 και 19893/1917/11.6.92 αναφορές του ΟΕΚ με τις οποίες μα υπέβαλε αποσπάσματα πρακτικών, των συνεδριάσεων του Διοικητικού Συμβουλίου αριθ. 33/7.5.92 και 43/11.6.92, από τα οποία διαπιστώνεται το νομότυπο των αποφάσεων για έγκριση Κανονισμού ΟΕΚ. 4.Την αριθ. 100919/90 (ΦΕΚ 778 τ.Β/11.12.90) απόφαση του Υπουργού Εργασίας για «μεταβίβαση αρμοδιοτήτων του Υπουργού Εργασίας στο Γενικό Γραμματέα, Ειδικό Γραμματέα, Προϊσταμένους Διευθύνσεων» Υπηρεσιών και Τμημάτων. αποφασίζουμε: Εγκρίνουμε τον Κανονισμό «αγοράς κατοικιών ή διαμερισμάτων υπό του ΟΕΚ» που ψηφίσθηκε στις αριθ. 33/7.5.92 και 43/11.6.92 συνεδριάσεις του Διοικητικού Συμβουλίου του ΟΕΚ, ο οποίος έχει ως κατωτέρω: ΜΕΡΟΣ ΠΡΩΤΟ ΓΕΝΙΚΑ ΚΕΦΑΛΑΙΟ Α΄ Γενικές Διατάξεις Πρόγραμμα αγοράς κατοικιών ή  διαμερισμάτων ΄Αρθρ.1.-Ο Ο.Ε.Κ. καταρτίζει, με απόφαση του Διοικητικού Συμβουλίου, προγράμματα αγοράς ετοίμων ή υπό κατασκευή κατοικιών ή διαμερισμάτων, νέων ή παλαιών, από φυσικά ή νομικά πρόσωπα, για τη στέγαση των εργατοϋπαλλήλων της χώρας, όπως προβλέπει η ΠΥΣ 94/1982, που κυρώθηκε με το άρθρ. 20 του Νόμ. 1332/83. Πεδίο εφαρμογής των προγραμμάτων αγοράς  κατοικιών ή διαμερισμάτων (Π.Α.ΚΑ.ΔΙ.) Άρθρ.11.-Μετά τον καθορισμό της τιμής μονάδος, κατά τα οριζόμενα από το προηγούμενο άρθρο του παρόντος, ο φάκελλος αποστέλλεται στη νομική υπηρεσία του Ο.Ε.Κ., για τον έλεγχο των τίτλων και ορίζεται συμβολαιογράφος κατ’ εξουσιοδότηση του Δ.Σ. από τον Πρόεδρο του Δ.Σ. και με την επιμέλεια της νομικής υπηρεσίας, συντάσσεται και υπογράφεται το πωλητήριο συμβόλαιο. Στο συμβόλαιο αναφέρεται πάντοτε η καθαρή στεγασμένη και περιμετρικά κλεισμένη επιφάνεια του αγοραζόμενου διαμερίσματος ή κατοικίας, βάσει της οποίας γίνεται και ο υπολογισμός της αξίας της προσφερθείσης κατοικίας. Δικαίωμα αγοράς περιορισμένου αριθμού προσφερομένων κατοικιών ή διαμερισμάτων,  ματαίωση ή περιορισμός των προγραμμάτων του Άρθρ.12.-Ο Ο.Ε.Κ. διατηρεί το δικαίωμα να αγοράζει μέρος των προσφερομένων διαμερισμάτων ή κατοικιών, να ματαιώνει ή να περιορίζει τα ανακοινωθέντα προγράμματα, για οποιοδήποτε λόγο, ακόμα και στην περίπτωση που τα προσφερθέντα διαμερίσματα ή κατοικίες, εκρίθηκαν καταρχήν κατάλληλα από το Δ.Σ., χωρίς απολύτως καμμία υποχρέωση απέναντι των προσφερόντων πωλητών, για τις οποιασδήποτε φύσεως δαπάνες, στις οποίες τυχόν θα έχουν υποβληθεί. 15.Β.β.73 Οργανισμός Εργατικής Κατοικίας Τρόπος καταβολής του τιμήματος και επίβλεψη των αγοραζομένων διαμερισμάτων Άρθρ.13.-Με πράξη του Προέδρου του Δ.Σ. του Οργανισμού ορίζεται ο επιβλέπων μηχανικός, όταν το διαμέρισμα είναι υπό κατασκευή. Ο επιβλέπων μηχανικός παρακολουθεί συνεχώς την κατασκευή και ελέγχει την πιστή εφαρμογή των συμβατικών υποχρεώσεων, των κανόνων της τέχνης, της εγκεκριμένης μελέτης, των ελαχίστων απαιτήσεων του Ο.Ε.Κ. και συντάσσει τις πιστοποιήσεις προόδου του έργου και ελέγχει και υπογράφει τους σχετικούς λογαριασμούς. Η καταβολή του τιμήματος γίνεται τμηματικά με την πρόοδο του έργου με ποσοστά, όπως αναγράφονται παρακάτω: 1.Με την αποπεράτωση του φέροντος οργανισμού ποσοστό 30%. 2.Με την ολοκλήρωση των οπτοπλινθοδομών του διαμερίσματος ποσοστό 10%. 3.Με την κατασκευή των σωληνώσεων ηλεκτρικών και υδραυλικών εγκαταστάσεων του διαμερίσματος, καθώς και με την τοποθέτηση των κασσών, ξυλίνων και αλουμινίου ποσοστό 5%. 4.Με την ολοκλήρωση των εσωτερικών επιχρισμάτων ποσοστό 5%. 5.Με την ολοκλήρωση των εξωτερικών επιχρισμάτων ποσοστό 5%. 6.Με την τοποθέτηση όλων των δαπέδων του διαμερίσματος, πλην ξυλίνων, ποσοστό 5%. 7.Με την τοποθέτηση των πλακιδίων πορσελάνης και όλων των κουφωμάτων ποσοστό 10%. 8.Με την τοποθέτηση των ερμαρίων των κοιτώνων, των ειδών υγιεινής, των ξυλίνων πατωμάτων και την ολοκλήρωση των σπατουλαρισμάτων ποσοστό 10%. 9.Με την ολοκλήρωση των χρωματισμών ποσοστό 5%. 10.Με την παράδοση του διαμερίσματος και των κοινοχρήστων αποπερατωμένων και σε πλήρη λειτουργία ποσοστό 15%. Προ της τελικής πιστοποιήσεως ο κατασκευαστής υποχρεούται να προσκομίσει στον Ο.Ε.Κ. βεβαίωση του Ι.Κ.Α. και των λοιπών ασφαλιστικών ταμείων, ότι εξεπλήρωσε τις υποχρεώσεις του προς αυτά για το συγκεκριμένο έργο. Επί των πιστοποιητικών γίνεται παρακράτηση 5% για την καλή εκτέλεση δυναμένη να αντικατασταθεί με ανάλογη εγγυητική επιστολή τραπέζης, αποδιδομένη μετά εν έτος τουλάχιστον από την ημερομηνία του πρωτοκόλλου παραλαβής του διαμερίσματος, το οποίο συντάσσεται μετά την πλήρη περαίωσή του από τριμελή επιτροπή, όπως προβλέπεται στο Προεδρικό Δ/γμα 249/89 «Οργάνωση και Λειτουργία των Υπηρεσιών του αυτόνομου Οργανισμού Εργατικής Κατοικίας ΟΕΚ». Όταν το διαμέρισμα και τα κοινόχρηστα της πολυκατοικίας, ή η κατοικία είναι πλήρως περαιωμένα, η καταβολή του τιμήματος γίνεται εφάπαξ. ΚΕΦΑΛΑΙΟ Δ΄ Στεγαστικό δικαίωμα Προγράμματα στεγαστικού δικαιώματος Άρθρ.14.-1.Παράλληλα με τις κληρώσεις κατοικιών ή διαμερισμάτων που κατασκευάστηκαν ή αγοράστηκαν για στέγαση δικαιούχων εργατοϋπαλλήλων, είναι δυνατή η κατάρτιση από τον ΟΕΚ, προγραμμάτων παραχωρήσεως στους δικαιούχους που έχουν τρία ή περισσότερα παιδιά «στεγαστικού δικαιώματος» αγοράς κατοικιών ή διαμερισμάτων που θα εξεύρουν και θα υποδείξουν οι ίδιοι. 2.Τα προγράμματα καταρτίζονται από το Δ.Σ. του Ο.Ε.Κ. σε περίπτωση που συντρέχουν οι προϋποθέσεις και περιορισμοί των άρθρων ένα (1) και 2 του παρόντος Κανονισμού, όταν οι κληρούμενες κατοικίες ή διαμερίσματα κατασκευής ή αγοράς από τον Ο.Ε.Κ. ικανοποιούν μικρή αναλογία συμμετεχόντων στην κλήρωση δικαιούχων που υπολείπεται του ορίου 1:8 της περιπτώσεως του άρθρ. 2 του παρόντος Κανονισμού. 3.Το Δ.Σ. του Ο.Ε.Κ. λαμβάνοντας υπόψη τον αριθμό των συμμετεχόντων στην κλήρωση και εκτιμώντας τις οικονομικές δυνατότητες του Οργανισμού, αποφασίζει την κλήρωση ορισμένου αριθμού «στεγαστικών δικαιωμάτων» προς τους συμμετέχοντες ως άνω δικαιούχους. 4.Ο κληρούμενος, αφού υποβάλει τα σχετικά δικαιολογητικά στην αρμόδια υπηρεσία του Ο.Ε.Κ. και κριθεί οριστικά δικαιούχος του στεγαστικού δικαιώματος, όταν του γνωστοποιηθεί η σχετική απόφαση, με έγγραφο που θα ταχυδρομηθεί επί αποδείξει, είναι υποχρεωμένος μέσα σε ανατρεπτική προθεσμία 4 μηνών από την ημερομηνία της ειδοποιήσεώς του, να εξεύρει και να υποδείξει προς την αρμόδια υπηρεσία του Ο.Ε.Κ., έτοιμο διαμέρισμα ή κατοικία της επιλογής του, με ανάλογες προδιαγραφές, προς τις απαιτήσεις του Ο.Ε.Κ., (επιφάνεια, αριθμό δωματίων, λουτρά και W.C., συνολικό διατιθέμενο κατ’ ανώτατο όριο ποσό για την αγορά, ελάχιστες απαιτήσεις τεχνικών προδιαγραφών κ.λπ.)που θα καθορίζει κάθε φορά το πρόγραμμα, το οποίο έχει εγκριθεί από το Δ.Σ. «Μετά την παρέλευση άπρακτης της τετράμηνης ανατρεπτικής προθεσμίας το κληρωθέν στεγαστικό δικαίωμα απόλλυται αυτοδικαίως ή παρατείνεται μετά από αίτηση του δικαιούχου και σχετική απόφαση του Δ.Σ. του Ο.Ε.Κ.». Το μέσα σε « » εδάφιο προστέθηκε από την παρ. ε΄ της υπ’ αριθ. 50403/3-19 Αυγ. 1998 (ΦΕΚ Β΄ 867) απόφαση Υπουργού Εργασίας και Κοινωνικών Ασφαλίσεων. Μετά την παρέλευση άπρακτης της τετράμηνης ανατρεπτικής προθεσμίας το κληρωθέν στεγαστικό δικαίωμα απόλλυται αυτοδικαίως. 5.Για την αγορά των κατοικιών αυτών ή δια-μερισμάτων ακολουθούνται κατ’ αναλογία οι διαδικασίες που θεσπίζονται με τα προη(Μετά τη σελ. 68,920) Σελ.68,921 Τεύχος 1293-Σελ. 71 Οργανισμός Εργατικής Κατοικίας 15.Β.β.73 γούμενα άρθρ. 8, 9, 10 και 11 του παρόντος Κανονισμού, χωρίς να απαιτείται η προβλεπόμενη στο άρθρ. 7 εγγυητική επιστολή προσφοράς. Ο τελικός προσδιορισμός της τιμής αγοράς των, θα γίνεται μετά την εκτίμησή τους από τους Ορκωτούς Εκτιμητές, με επιμέλεια και δαπάνες των ενδιαφερομένων πωλητών, κατά την καθοριζόμενη διαδικασία στο άρθρ. 9 του παρόντος εφαρμοζόμενου αναλόγως. Ο Ο.Ε.Κ. δεν βαρύνεται με καμμία απολύτως δαπάνη κτήσεως και μεταβιβάσεώς της κατοικίας ή διαμερίσματος, οι οποίες αποκλειστικά βαρύνουν τους πωλητές. 6.Παραχώρηση στεγαστικού δικαιώματος άνευ κληρώσεως, μπορεί να τύχουν οι πολύτεκνοι ή οι δικαιούχοι των ειδικών περιπτώσεων του άρθρ. 31 του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.», όταν δεν διαθέτει ο Ο.Ε.Κ. κατάλληλες κατοικίες ή διαμερίσματα έτοιμα προς παραχώρηση. «Οι δεσμεύσεις του άρθρ. 3 του παρόντος δεν ισχύουν για τους δικαιούχους του άρθρ. 31 του Κανονισμού «περί προϋποθέσεων παροχής κατοικίας και δανείων υπό του ΟΕΚ». Το μέσα σε « » εδάφ. β΄ προστέθηκε από την περίπτ. στ΄ της υπ’ αριθ. 50403/3-19 Αυγ. 1998 (ΦΕΚ Β΄ 867) απόφασης Υπουργού Εργασίας και Κοινωνικών Ασφαλίσεων. 7.Η παραχώρηση στους πληρωθέντες της χρήσεως της κατοικίας ή του διαμερίσματος και η μεταβίβαση σε αυτούς της κυριότητας γίνεται σύμφωνα, με τις ισχύουσες ειδικές διατάξεις του Α.Ν. 163/67 και του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.» καθώς και των συναφών νομοθετημάτων. Ρύθμιση κληρώσεων Άρθρ.15.-Οι κληρώσεις των αγοραζομένων διαμερισμάτων ή κατοικιών ή του θεμελιωμένου με τον παρόντα Κανονισμό «στεγαστικού δικαιώματος», ρυθμίζονται κατά τις διατάξεις του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.». Με το άρθρ. 26 του Νόμ. 2020/28-28 του Φεβρ. 1992 (ΦΕΚ Α΄ 34), (Διόρθ. Σφαλμ. στο ΦΕΚ Α΄ 48/31 Μαρτ. 1992), τόμ. 13, σελ. 244,9945, αναγνωρίστηκαν οι εισφορές εργοδοτών και εργαζομένων για τους κλάδους ασφάλισης του Ο.Ε.Κ. ως κοινωνικοί πόροι υπέρ του Οργανισμού αυτού και καθορίστηκαν γενικά τα περί της καταβολής αυτών. Σελ.68,922 Τεύχος 1293-Σελ.72 ΄Αρθρ.2.-Τα Π.Α.ΚΑ.ΔΙ. είναι προγράμματα που επικουρούν το κατασκευαστικό πρόγραμμα του Ο.Ε.Κ. και δεν το υποκαθιστούν. Εφαρμόζονται εφόσον συντρέχει μία ή περισσότερες από τις παρακάτω περιπτώσεις, ήτοι όταν:α)ο Ο.Ε.Κ. δεν διαθέτει επαρκή γήπεδα ή αδυνατεί να εξεύρει κατάλληλο για την ανάπτυξη του κατασκευαστικού του προγράμματος, β)οι στεγαστικές ανάγκες των δικαιούχων του σε ορισμένη περιοχή της χώρας είναι πολύ μεγάλες, γ)η αναλογία των δυνάμεων να παραχωρηθούν προς τον αριθμό των απογεγραμμένων αστέγων δικαιούχων είναι μικρότερη της αναλογίας 1:8 κατά το χρόνο της κληρώσεως, δ)πρόκειται να αντιμετωπισθούν έκτακτες στεγαστικές ανάγκες των δικαιούχων του σε ορισμένες πόλεις ή περιοχές και ε)πρόκειται να στεγασθούν πολύτεκνοι ή άτομα που κατά προτεραιότητα εξυπηρετούνται, σύμφωνα με τον Κανονισμό «περί προϋποθέσεων παροχής κατοικίας και δανείων υπό του ΟΕΚ». Ο συνολικός αριθμός των διαμερισμάτων και κατοικιών που αγοράζονται κάθε χρόνο σε όλη την Ελλάδα, μέσω των Π.Α.ΚΑ.ΔΙ. δεν μπορεί σε καμμία περίπτωση να είναι μεγαλύτερος των 250 κατ’ έτος, του υπολοίπου μη δυναμένου να μεταφερθεί στον επόμενο χρόνο. Κατηγορίες προγραμμάτων ΄Αρθρ.3.-1.Τα προγράμματα αγορών διακρίνονται ως προς τον τρόπο εξευρέσεως των κατοικιών ή διαμερισμάτων σε τρεις κατηγορίες: α)Στα ομαδικά. Ως ομαδικά νοούνται εκείνα τα οποία αφορούν τη στέγαση πλειόνων δικαιούχων και εφόσον κρίνεται ασύμφορη, ή αδύνατη η ανάπτυξη κατασκευαστικού προγράμματος σε μια ή περισσότερες περιοχές της χώρας. β)Στα προγράμματα που αφορούν τη στέγαση μεμονωμένων περιπτώσεων δικαιούχων, και τέλος, γ)Στα προγράμματα αγοράς διαμερισμάτων ή κατοικιών δια της παραχωρήσεως «στεγαστικού δικαιώματος». Στα προγράμματα των περίπτ. α) και β) την επιμέλεια εξευρέσεως των διαμερισμάτων έχει ο ΟΕΚ, ενώ στα προγράμματα της περίπτ. γ) την επιμέλεια έχουν οι δικαιούχοι. 2.Ο μέγιστος αριθμός των διαμερισμάτων που μπορούν να αγορασθούν μέσω των ΠΑ.ΚΑ.ΔΙ. στην ίδια πολυκατοικία, δεν μπορεί να είναι μεγαλύτερος από αυτόν που αντιστοιχεί σε ποσοστό 50% του συνολικού εμβαδού της κατασκευής. Δύναται όμως το Δ.Σ. με απόφασή του να επιτρέπει την υπέρβαση του ποσοστού αυτού μετά ένα (1) έτος από την πλήρη αποπεράτωση της πολυκατοικίας και των κοινοχρήστων και όχι παραπάνω από ποσοστό 10%. Τούτο θα ισχύει τόσο για κάθε πολυκατοικία ξεχωριστά, σε περίπτωση συγκροτήματος κατοικιών, όσο και ως προς το σύνολο των κατοικιών του συγκροτήματος. 3.Επίσης ο μέγιστος αριθμός διαμερισμάτων που μπορούν να αγορασθούν σε κάθε ετήσιο πρόγραμμα από τον ίδιο κατασκευαστή ή από Κοινοπραξία κατασκευαστών, δεν μπορεί να είναι μεγαλύτερος από το 50% του συνόλου των διαμερισμάτων του προγράμματος. 4.Οι παραπάνω περιορισμοί των ποσοστών δεν ισχύουν για προσφορές των ΟΤΑ, Ν.Π.Δ.Δ. και Ν.Π.Ι.Δ.. Ακόμη δεν ισχύουν για αγορά κτιρίων μέχρι 10 διαμερισμάτων ανεξαρτήτως ορόφων και συνολικού ωφελίμου εμβαδού μέχρι 1000 μ2 περαιωμένων ή μη, με την προϋπόθεση (Μετά τη σελ. 68,916(α) Σελ. 68,917 Τεύχος 1293-Σελ. 67 Οργανισμός Εργατικής Κατοικίας 15.Β.β.73 ότι η οικοδομή έχει τουλάχιστον, περαιωμένο φέροντα οργανισμό. Το άρθρ. 3 αντικαταστάθηκε ως άνω από την περίπτ. α΄ της υπ’ αριθ. 50403/3-19 Αυγ. 1998 (ΦΕΚ Β΄ 867), απόφ. Υπ. Εργ. και Κοινων. Ασφαλίσεων. Υπηρεσία αγοράς διαμερισμάτων Ο.Ε.Κ. ΄Αρθρ.4.-Η Δ/νση Στεγαστικής Συνδρομής της Κεντρικής Υπηρεσίας του Ο.Ε.Κ. είναι αρμόδια για την εκπόνηση των προγραμμάτων και των τεχνικών προδιαγραφών, όπως ειδικότερα καθορίζονται στο Προεδρικό Δ/γμα 249/89 «Οργάνωση και λειτουργία των Υπηρεσιών του Αυτόνομου Οργανισμού Εργατικής Κατοικίας ΟΕΚ, όπως αυτό θα ισχύει κάθε φορά. Αρμοδιότητα του Δ.Σ. του Ο.Ε.Κ. στην  εκτέλεση των προγραμμάτων αγοράς  κατοικιών και διαμερισμάτων ΄Αρθρ.5.-Στην αποκλειστική αρμοδιότητα του Δ.Σ. του ΟΕΚ ανήκει: α)Η έγκριση των προγραμμάτων αγοράς διαμερισμάτων και κατοικιών που εκπονεί η Δ/νση Στεγαστικής Συνδρομής του ΟΕΚ, β)ο καθορισμός του αριθμού των προς αγορά διαμερισμάτων κατά πρόγραμμα, γ)η κατανομή του αριθμού αυτών κατά νομαρχιακό διαμέρισμα ή δημοτική περιοχή, δ)ο προϋπολογισμός του συγκεκριμένου προγράμματος κατά περίπτωση και ο τρόπος διαθέσεως του συνολικού ποσού αγοράς, ε)η ανωτάτη τιμή αγοράς των κατοικιών κατά θέση, στ)η έγκριση του κειμένου της προσκλήσεως, που συντάσσει η Δ/νση Στεγαστικής Συνδρομής, προς τους ενδιαφερομένους πωλητές, όπως επίσης ο καθορισμός της επιφάνειας των διαμερισμάτων ή κατοικιών, της συνθέσεώς τους σε σχέση προς το εμβαδόν τους, των τεχνικών προδιαγραφών, των απαραίτητων δικαιολογητικών, των επιβαρύνσεων των πωλητών, του καθορισμού του ύψους των εγγυήσεων της προσφοράς και του ύψους της εγγυήσεως καλής κατασκευής και λειτουργίας των διαμερισμάτων και κατοικιών, καθώς και του χρόνου εγγυήσεως, ζ)η αξιολόγηση της τεχνικής εκθέσεως των μηχανικών που διενήργησαν την αυτοψία για την καταλληλότητα του προσφερομένου διαμερίσματος, όπως προβλέπεται στο άρθρ. 9 του παρόντος Κανονισμού και η αποδοχή ή απόρριψη του προσφερόμενου διαμερίσματος ή κατοικίας, η)η αποδοχή της τιμής προσφοράς ή πρόταση προς τον προσφέροντα νέας τιμής μικρότερης της τιμής προσφοράς και της εκτιμήσεως του Σώματος Ορκωτών Εκτιμητών, εφόσον τούτο κρίνεται σκόπιμο και συμφέρον για τον Οργανισμό, θ)η τελική έγκριση αγοράς των προσφερθέντων διαμερισμάτων ή κατοικιών, μετά την αποδοχή από τον προσφέροντα της τιμής που προτάθηκε. Σελ. 68,918 Τεύχος 1293-Σελ. 68 Το άρθρ. 5, αντικαταστάθηκε ως άνω από την περίπτ. β΄ της υπ’ αριθ. 50403/3-19 Αυγ. 1998 (ΦΕΚ Β΄ 867), αποφάσεως Υπ. Εργασίας και Κοινωνικών Ασφαλίσεων. ΚΕΦΑΛΑΙΟ Β΄ Προπαρασκευαστικές ενέργειες  εκτελέσεως των προγραμμάτων Πρόσκληση ενδιαφερομένων ΄Αρθρ.6.-Η Δ/νση Στεγαστικής Συνδρομής του Ο.Ε.Κ. μετά την έγκριση οποιουδήποτε προγράμματος από το Δ.Σ. του Ο.Ε.Κ. για την αγορά κατοικιών ή διαμερισμάτων:α)Συντάσσει εντός μηνός απ[ό τη λήψη της αποφάσεως του Διοικητικού Συμβουλίου, την πρόσκληση προς τους ενδιαφερόμενους πωλητές, για υποβολή προσφοράς μέσα σε αποκλειστική προθεσμία ενός (1) μηνός από τη δημοσίευση της προσκλήσεως στο Ενημερωτικό Δελτίο του Τ.Ε.Ε. Η πρόσκληση πρέπει να περιλαμβάνει την ιδιότητα των πωλητών, την θέση και τον αριθμό των προς αγορά διαμερισμάτων ή κατοικιών, τις προϋποθέσεις που πρέπει να πληρούν (επιφάνειας, αριθμός δωματίων, κοιτώνας, λουτρά και W.C., χρόνο παραδόσεώς τους, επιβαρύνσεις, ελάχιστες απαιτήσεις τεχνικών προδιαγραφών, τρόπο πληρωμής, τρόπο εξοφλήσεως, προαπαιτούμενα δικαιολογητικά και κάθε άλλο στοιχείο, που είναι απαραίτητο για τον κατατοπισμό των ενδιαφερομένων και την κατοχύρωση των συμφερόντων του Ο.Ε.Κ.), β)δημοσιεύει την πρόσκληση σε 3 τουλάχιστον ημερήσιες εφημερίδες των Αθηνών, μία (1) της Θεσσαλονίκης και σε 2 τοπικές ημερήσιες εφημερίδες, εφόσον υπάρχουν, σε δύο συνεχόμενες τουλάχιστον δημοσιεύσεις, και στο Ενημερωτικό Δελτίο του Τ.Ε.Ε., προσπαθώντας με κάθε μέσο για την πιο ευρεία δημοσιότητά της, και γ)καθορίζει τον τόπο, την ημερομηνία λήξεως υποβολής των προσφορών και τον τρόπο υποβολής τους. 15.Β.β.73 Οργανισμός Εργατικής Κατοικίας Προσφορές Άρθρ.7.-1.Κάθε ενδιαφερόμενος, σύμφωνα με τις προδιαγραφές και τους όρους της προσκλήσεως, έχει το δικαίωμα υποβολής, προσφοράς προς την Δ/νση Στεγαστικής Συνδρομής του Ο.Ε.Κ. δια της αρμοδίας Περιφερειακής Υπηρεσίας μέσα στην αποκλειστική προθεσμία που ορίζεται από την πρόσκληση. Εκπρόθεσμες προσφορές δεν λαμβάνονται υπόψη. Μαζί με το φάκελλο, που περιέχει τα συνοδεύοντα την προσφορά δικαιολογητικά, υποβάλλεται από κάθε ενδιαφερόμενο, η οικονομική προσφορά μέσα σε ιδιαίτερο σφραγισμένο φάκελλο, επί ποινή απαραδέκτου, στην πρόσοψη του οποίου αναγράφεται το όνομα του προσφέροντος πωλητού, ο αριθμός των προσφερομένων διαμερισμάτων ή κατοικιών, ο τόπος και η διεύθυνσή τους. 2.Κάθε προσφορά συνοδεύεται με εγγυητική επιστολή ελληνικής τραπέζης, του Τ.Σ.Μ.Ε.Δ.Ε. ή του Ταμείου Παρακαταθηκών και Δανείων, με την οποία παρέχεται εγγύηση για την πιστή συμμόρφωση προς τους όρους της προσκλήσεως και το τίμημα της προσφοράς για έξι (6) μήνες από της υποβολής της. Το ύψος της προσδιορίζεται στην πρόσκληση. Έλεγχος και αξιολόγηση προσφορών Άρθρ.8.-«1.Μετά την εκπνοή της προθεσμίας υποβολής των προσφορών και τη συγκέντρωσή τους στην αρμοδία Περιφερειακή Υπηρεσία, αυτές υποβάλλονται στη Διεύθυνση Στεγαστικής Συνδρομής, η οποία εξετάζει το φάκελο καθενός και αποφασίζει, αν η προσφορά πληρεί τους όρους της προσκλήσεως ή απορρίπτεται για τυπικούς λόγους και ανακοινώνει στους ενδιαφερόμενους τα αποτελέσματα. Κατά της αποφάσεως αυτής ο ενδιαφερόμενος προσφέρων δύναται, εάν επιθυμεί να υποβάλει ένσταση προς τη Διεύθυνση Στεγαστικής Συνδρομής, εντός 5 ημερών από της επισήμου ανακοινώσεώς της. 2.Μετά την οριστικοποίηση των προσφορών που γίνονται καταρχήν αποδεκτές, η Διεύθυνση Στεγαστικής Συνδρομής αποφασίζει κατά περίπτωση τη διενέργεια αυτοψίας στα προαναφερόμενα διαμερίσματα από διπλωματούχους μηχανικούς του Οργανισμού, τους οποίους ορίζει ο αρμόδιος Διευθυντής, επικουρούμενοι ενδεχομένως και από άλλο τεχνικό προσωπικό του ΟΕΚ, οι οποίοι θα ενεργήσουν σε τακτή προθεσμία και θα συντάξουν τις σχετικές τεχνικές εκθέσεις. Στις τεχνικές εκθέσεις περιγράφεται το ακίνητο, η ποιότητα κατασκευής του, ο προσανατολισμός του, η περιοχή στην οποία ευρίσκεται και ό,τι άλλο τεχνικό ή περιβαλλοντολογικό χαρακτηριστικό κρίνεται πρόσφορο για την αξιολόγηση της προσφοράς. Ακόμη επισημαίνονται διαφορές από τις ελάχιστες απαιτήσεις τεχνικών προδιαγραφών του ΟΕΚ. Στις περιπτώσεις που το προσφερόμενο ακίνητο είναι υπό κατασκευή, προσδιορίζεται το στάδιο κατασκευής και εξετάζεται η δυνατότητα προσαρμογής της κατασκευής του στις απαιτήσεις του ΟΕΚ, όπως και ο χρόνος αποπερατώσεως. Στην τεχνική έκθεση ακόμη αναφέρεται το αποτέλεσμα του ελέγχου του εμβαδού της προσφερομένης κατοικίας ή διαμερίσματος». Η μέσα σε « » παρ. 1 και 2 αντικαταστάθηκαν ως άνω από την περίπτ. γ΄ της υπ’ αριθ. 50403/3-19 Αυγ. 1998 (ΦΕΚ Β΄ 867), απόφ. Υπ. Εργασίας και Κοινωνικών Ασφαλίσεων. 3.Κατασκευές που δεν έχει περατωθεί ο φέρων οργανισμός του κτιρίου απορρίπτονται. Ο όρος αυτός υποχρεωτικά αναγράφεται στην πρόσκληση. Έλεγχος προσφορών «Άρθρ.9.-Οι ορισθέντες μηχανικοί υποβάλλουν τη τεχνική τους έκθεση στη Διεύθυνση Στεγαστικής Συνδρομής η οποία στη συνέχεια ανοίγει την οικονομική προσφορά του ενδιαφερομένου και κρίνει με το σύνολο πλέον του φακέλου, για την καταρχήν καταλληλότητα και προσφορότητα ή μη των προσφερόμενων διαμερισμάτων. Συντάσσει σχετικό πρακτικό το οποίο περιλαμβάνει όλες τις ενέργειες και προτάσεις της και εισηγείται στο Δ.Σ. για προκαταρκτική έγκριση διατυπώνοντας και τις δικές της παρατηρήσεις. Το Δ.Σ. με απόφασή του αποδέχεται καταρχήν ή απορρίπτει την προσφορά και ακολούθως για εκείνες που έχει αποδεχθεί, με νεότερη απόφασή του σε άλλη συνεδρίαση, έχοντας και την εκτίμηση των Ορκωτών εκτιμητών, αποδέχεται οριστικά την τιμή της προσφοράς, ή αποφασίζει νέα τιμή μικρότερη της τιμής προσφοράς και της τιμής των Ορκωτών Εκτιμητών, εφόσον κρίνει αυτό επωφελές για τον Οργανισμό. Η τελική απόφαση ταχυδρομείται επί αποδείξει στον ενδιαφερόμενο, ο οποίος υποχρεούται εντός 20 ημερών, να γνωστοποιήσει εγγράφως προς τον ΟΕΚ, ανεπιφύλακτα την αποδοχή της, άλλως αποκλείεται. Πάντως ο ίδιος ο ενδιαφερόμενος μπορεί πάντοτε να παραλάβει αυτοπροσώπως και επί αποδείξει την απόφαση. Το άρθρ. 9, αντικαταστάθηκε ως άνω από την περίπτ. δ΄ της υπ’ αριθ. 50403/3-19 Αυγ. 1998 (ΦΕΚ Β΄ 867), Απόφ. Υπ. Εργασίας και Κοινωνικών Ασφαλίσεων. (Μετά τη σελ. 68,918) Σελ.68,919 Τεύχος 1293-Σελ.69 Οργανισμός Εργατικής Κατοικίας 15.Β.β.73 ΜΕΡΟΣ ΔΕΥΤΕΡΟ ΚΕΦΑΛΑΙΟ Γ΄ Προδικασία και αγορά εγκριθέντων διαμερισμάτων Καθορισμός αξίας αγοράς προκριθέντων διαμερισμάτων ή κατοικιών Άρθρ.10.-1.Μετά την κατ’ αρχήν έγκριση από το Δ.Σ. , της καταλληλότητας προσφερομένου διαμερίσματος ή κατοικίας, που προβλέπεται στο προηγούμενο άρθρ. 9 του Κανονισμού αυτού, ο φάκελλος με αντίγραφα των απαραιτήτων σχετικών εγγράφων παραδίδεται από την αρμόδια υπηρεσία του Ο.Ε.Κ. προς τον πωλητή, ο οποίος με επιμέλειά του διαβιβάζει στο Σώμα Ορκωτών Εκτιμητών, για τον καθορισμό τιμής μονάδος αγοράς κατά περίπτωση. Οι σχετικές δαπάνες, βαρύνουν εξ ολοκλήρου τον προσφέροντα-πωλητή. 2.Εάν η προτεινόμενη από το Σώμα Ορκωτών Εκτιμητών τιμή μονάδος, είναι μεγαλύτερη από την προσφερθείσα από τον πωλητή ή ίση με αυτή, με απόφαση του Δ.Σ. η αγορά δύναται να γίνει με την τιμή που αναφέρεται στην προσφορά, εφόσον την κρίνει συμφέρουσα για τον Οργανισμό, άλλως προτείνει στον πωλητή μκρότερη. Αν ο προσφέρων αρνηθεί την υπογραφή του σχετικού συμβολαίου πωλήσεως αντί τμήματος που προκύπτει βάσει της τιμής προσφοράς ή της μικρότερης που πρότεινε ο Οργανισμός και αποδέχθηκε ο προσφέρων, αν και κλήθηκε προς τούτο, με έγγραφο που του ταχυδρομήθηκε επί αποδείξει εντός έξι (6) μηνών από την ημερομηνία της προσφοράς, καταπίπτει υπέρ του Ο.Ε.Κ. η κατατεθείσα εγγυητική επιστολή συμμετοχής του. 3.Εάν η προτεινόμενη από το Σώμα Ορκωτών Εκτιμητών τιμή μονάδος, είναι μικρότερη από τη προσφερθείσα από τον πωλητή, με απόφαση του Δ.Σ. η αγορά κρίνεται ασύμφορη και απορρίπτεται η προσφορά για τον λόγο αυτό, μη δικαιομένου του προσφέροντος σε αντιπροσφορά, αλλά και οποιασδήποτε αποζημιώσεως, ή εφόσον τούτο κρίνεται σκόπιμο και επωφελές για τον Ο.Ε.Κ., προτείνεται νέα τιμή μικρότερη ή ίση της τιμής, που καθόρισε το Σ.Ο.Ε., την οποία ο προσφέρων μπορεί να αποδεχθεί ή να απορρίψει, σε καμμία όμως περίπτωση να αντιπροτείνει νέα. Στην περίπτωση αυτή επιστρέφεται στον προσφέροντα η εγγυητική επιστολή συμμετοχής αυτοδικαίως μετά την απόφαση του Δ.Σ. Σ’ όλες τις περιπτώσεις η εγγυητική επιστολή συμμετοχής επιστρέφεται αυτοδικαίως στον προσφέροντα, εφόσον δεν κληθεί εντός έξι (6) μηνών να υπογράψει σχετικό συμβόλαιο. Σελ.68,920 Τεύχος 1293-Σελ.70 Αγορά προσφερθείσης κατοικίας ή διαμερίσματος